ลุ้น SET ดีดบวก ทดสอบ 1,232 จุด รับแรงหนุนหุ้นตปท. จับตาประชุมโอเปกวันนี้!
ลุ้น SET ดีดบวก ทดสอบ 1,232 จุด รับแรงหนุนหุ้นตปท. จับตาประชุมโอเปกวันนี้!
ลุ้น SET ดีดบวก ทดสอบ 1,232 จุด รับแรงหนุนหุ้นตปท. จับตาประชุมโอเปกวันนี้!
9 เม.ย. 2563

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะแกว่งตัวในกรอบ โดยได้ปัจจัยบวกจากสถานการณ์การแพร่ระบาดไวรัสโควิด-19 ในต่างประเทศดีขึ้น หลังจากที่สหรัฐฯได้ส่งสัญญาณว่าการควบคุมการแพร่ระบาดทำได้ดีขึ้นเรื่อย ๆ
ขณะที่ตลาดฯ ยังจับตาการประชุมกลุ่มประเทศผู้ส่งออกน้ำมัน (โอเปก) และรัสเซียที่จะมีขึ้นในวันนี้ (9 เม.ย.) ซึ่งตลาดฯคาดว่าจะลดกำลังการผลิต 10-15 ล้านบาร์เรล ก็ต้องรอดูว่าจะทำได้หรือไม่ แต่ราคาน้ำมันได้ปรับตัวขึ้นไปแล้ว ซึ่งก็น่าจะทำให้ตลาดฯดีดขึ้นได้
อย่างไรก็ดี ตลาดฯมีปัจจัยถ่วงจากการ review ผลประกอบการของกลุ่มโรงกลั่น ที่ออกมาเป็น Negative ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ
พร้อมให้แนวรับ 1,193-1,180 จุด ส่วนแนวต้าน 1,238 จุด
ด้าน บล.คิงส์ฟอร์ด ระบุในบทวิเคราะห์ โดยคาดดัชนี SET ได้แรงหนุนจากมาตรการกระตุ้นเศรษฐกิจวงเงิน 1.9 ล.ลบ. และรายงานผู้ติดเชื้อไวรัสรายใหม่ในประเทศที่ทรงตัว โดยวางแนวรับ 1,180 – 1,190 จุด  หากยืนได้แนวโน้มยัง Sideway Up ขึ้นไปทดสอบแนวต้าน 1,232 – 1,250 จุด แนะนำเก็งกำไร PTT, PTTEP
 
 